open-index/open-wikipedia-markdown huggingface dataset:
Bogislav Friedrich Emanuel von Tauentzien

**Bogislav Friedrich Emanuel greve Tauentzien von Wittenberg** (født 15. september 1760 i Potsdam, død 20. februar 1824 i Berlin) var en prøyssisk general av kasjubisk opprinnelse på Napoleonskrigenes tid.

## Liv

Tauentzien trådte 1775 inn i den prøyssiske armé. 5. august 1791 ble han opphøyet i grevelig stand. Han ble utnevnt til kongelig fløyadjutant i 1793, og innehadde frem til 1813 mange diplomatiske oppdrag. Han deltok i felttoget i 1793, ble oberst i 1795 og generalmajor i 1801. I denne egenskapen hadde han kommandoen over et observasjonskorps sendt av fyrst Hohenlohe til Saalburg. Han ble trengt tilbake til Schleiz av den franske marskalken Soult, men klarte å slutte seg til hovedarméen igjen.

Ved Jena kommanderte han Hohenlohekorpsets avantgarde. Etter freden i Tilsit fikk han som generalløytnant kommandoen over den brandenburgske brigaden og deltok senere under reorganiseringen av arméen. Etter Preussens sammenbrudd i 1806 ble 141 generaler fritatt for tjenesten, bare ikke Tauentzien og Blücher.

Han ble utnevnt til militærguvernør mellom Oder og Weichsel i 1813, og ledet beleiringen av Stettin. Fra august kommanderte han som kongelig prøyssisk general av infanteriet det fjerde prøyssiske armékorps, som hovedsakelig bestod av landvernet, og kjempet i spissen for det ved Großbeeren (23. august) og Dennewitz (6. september). I oktober trakk korpset hans seg tilbake for å dekke overgangen over Elbe.

Etter folkeslaget ved Leipzig tvang han Torgau til kapitulasjon den 26. desember og tok angivelig Wittenberg med storm i natten fra 13. til 14. januar. Som takk for sine fortjenester mottok han ærespredikatet *von Wittenberg*, en våpenforbedring og storkorset av Jernkorset av kongen. I virkeligheten hadde Tauentzien ikke vært til stede ved Wittenberg i det hele tatt, og byen ble inntatt av hans underordnede, generalløytnant Leopold Wilhelm von Dobschütz, som senere ble guvernør i Dresden.

I felttoget året etter fikk Tauentzien kommandoen over det sjette armékorps. Men da han betrådte fransk jord var krigen allerede avgjort. Etter freden fikk Tauentzien kommandoen over det tredje armékorps.

Han døde som kommandant i Berlin i 1824.

## Familie
Tauentzien var gift med Elisabeth von Amstedt og hadde en sønn og en datter. Med sønnen Heinrich Bogislavs død i 1854 døde den grevelige linje av slekten Tauentzien ut.

## Referanser
Viltforvaltning

**Viltforvaltning** er menneskets målretta innsats for å bevare, øke, høste eller begrense viltbestander. I de fleste tilfeller utøves den av kommunal eller fylkeskommunal myndighet gjennom viltnemnd eller ved delegert vedtak. I noen tilfeller ligger myndigheten hos Direktoratet for naturforvaltning, 

I Norge finnes det oversikt over artsgruppene på artsdatabanken.no og gir en oversikt over blant annet rødlista arter. Les mer om artsdatabanken her. 

Det tildeles sentrale midler som tilskudd til **vilttiltak.** Målet med tilskuddsordningen er å medvirke til en god **viltforvaltning** i kommunene. Ta kontakt med viltansvarlig i din kommune eller i fylkeskommunen. 

## Se også
* Jakt

## Eksterne lenker
Hjorteviltportalent

https://www.njff.no/jakt/viltforvaltning 

https://lovdata.no/dokument/SF/forskrift/2016-01-08-12

https://hjorteviltregisteret.no/
Hjortevilt

**Hjortevilt** er en fellesbenevnelse for de jaktbare artene elg, hjort, villrein, rådyr og dåhjort.

I Norge drives jakt på alle disse for å holde bestanden innafor forsvarlig antall. Jakten foregår distriktsvis i områder kalt vald. Jakttid starter vanligvis i august, men varierer fra fylke til fylke.

## Se også
* Hjortejakt
* Fallvilt

## Eksterne lenker
* Miljøstatus i Norge: Hjortevilt 
* Hjorteviltportalen
Hår- og dvergbiller

* Dvergbiller
* Eucinetidae
* Hårbiller

**"Hår- og dvergbiller"** (Eucinetoidea, også kalt Scirtoidea) er en overfamilie av små til middelsstore biller som deles opp i tre familier: dvergbiller (Clambidae), Eucinetidae og hårbiller (Scirtidae). Dvergbiller og hårbiller finnes i Norge, Eucinetidae har en art som er funnet i de andre nordiske landene, men foreløpig ikke i Norge. De fleste av artene er mer eller mindre flate av kroppsform. Hårbillene har larver som lever i vann, de andre familiene er knyttet til råtnende plantemateriale.
## Eksterne lenker
*
Saint Petersburg

Saint Petersburg kan blant annet vise til:     
     
* St. Petersburg, en by og føderasjonssubjekt beliggende i Severo-Zapadnyj i Russland ved Neva i Finskebukten, tidligere ble byen kalt Petrograd (1914–1924) og Leningrad (1924–1991).     
* St. Petersburg (Florida),  en by i Pinellas County i den amerikanske delstaten Florida.
Richard Southern

**Richard W. Southern** (født 1912, død 2001) var en kjent middelalderhistoriker ved University of Oxford, mest kjent for sitt banebrytende verk *The making of the Middle Ages*, fra 1953.

## Bibliografi

* *The Making of the Middle Ages* (1953)
* *Medieval Humanism:  And Other Studies* (1970)
* *St Anselm and his Biographer* (1963)
* *Robert Grosseteste:  The Growth of an English Mind in Medieval Europe* (1986)
* *St. Anselm:  A Portrait in a Landscape* (1992)
* *Western Society and the Church in the Middle Ages* (1970)
* *Western Views of Islam in the Middle Ages* (1962)
* *Scholastic Humanism and the Unification of Europe* (1997)
* *History and Historians: Selected Papers of R.W. Southern*, edited by Robert Bartlett (2004)

## Referanser
Augustdorf

**Augustdorf** er en liten kommune i den tyske delstaten Nordrhein-Westfalen. Kommunen dekker 42,21 km² og har 10&nbsp;200 innbyggere (2003). Den ligger i det tidligere fyrstedømmet Lippe som nå utgjør kretsen Lippe. Borgermester er Andreas Wulf (CDU).

Kommunens historie går tilbake til 1775. I 1890 ble det bestemt å opprette en militær troppsøvelsesplass syd for Augustdorf. Ved Augustdorf ligger militærleiren Generalfeldmarschall-Rommel-Kaserne.

## Bilder

File:Augustdorf-Kirche.jpg|Landsbykirken
File:Augustdorf-Schule.jpg|Den gamle skolen


## Referanser


## Eksterne lenker
*
Tarragona (provins)

**Tarragona** er en provins i Spania, i den sørlige delen av Catalonia. Den grenser til provinsene Castellón, Teruel, Zaragoza, Lleida og Barcelona, og til Middelhavet. Provinsen har  innbyggere (2013). 20 % av befolkningen bor i hovedstaden, Tarragona. Provinsen består av 183 «municipios» fordelt på 10 «comarcas».

## Comarcas
*Alt Camp
*Baix Camp
*Bajo Ebro
*Bajo Penedés
*Conca de Barberà
*Ribera del Ebro
*Montsià
*Priorat
*Tarragonès
*Terra Alta

## Viktigste byer og tettsteder
*Tarragona (117&nbsp;184 innb.)
*Reus (91&nbsp;616 innb.)
*Valls (23&nbsp;291 innb.)
*El Vendrell (24&nbsp;997 innb.)
*Tortosa (30&nbsp;431 innb.)
*Amposta (17&nbsp;372 innb.)

## Referanser


## Eksterne lenker
*
Engbiller

* *Engbiller (Dascillinae)*
* *[[Karumiinae]]*

**Engbiller** (Dascillidae) er en artsfattig familie av biller. Én art, *Dascillus cervinus*, finnes i Norge. Den forekommer lokalt på gressmarker, men kan være ganske tallrik der den finnes.

## Utseende
Middels store (4,5 – 25&nbsp;mm), avlange biller. Kroppen er vanligvis dekket av et bestøvningslag og er matt, gulaktig, brunaktig eller gråaktig. **Hodet** er ganske lite. Noen arter har store, fremstående kjever (mandibler). Fasettøynene er forholdsvis små. Antennene er 11-leddete, ganske lange (når minst til bakkanten av brystskjoldet), trådformede, sagtakkede eller av og til kamformede. **Brystskjoldet** (pronotum) er temmelig kort og bredere enn langt. **Dekkvingene** er avlange, 2 til 8 ganger så lange som pronotum, som oftest med lengdestriper. **Beina** er middels lange og slanke. Det fjerde (nest ytterste) fotleddet er mer eller mindre tolappet, det femte (ytterste) leddet er langt og tynt.

**Larvene** ligner noe på scarabaeiforme larver. De er krumme, med tydelig markerte ryggplater, tre par ganske lange bein og en kraftig hodekapsel med sterke kjever (mandibler). Arten som finnes i Norge, *Dascillus cervinus*, er 7–8&nbsp;mm lang, matt, hannene er gråaktige og hunnene gulbrune.

## Levevis
Larvene lever i jorden. Man regner med at larvene til underfamilien Dascillinae spiser røtter. Underfamilien Karumiinae ser ut til å være knyttet til termitter, og man tror at larvene lever i eller ved termittenes underjordiske reir. De voksne billene kan være vanlige på blomsterenger om sommeren, de flyr gjerne i solskinn. Den norske arten kan finnes ganske langt til fjells, og av og til kan man finne dem tallrikt på snøfonner, der de trolig har blitt blåst ut.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien engbiller (Dascilloidea)
**** Familien engbiller (Dascillidae)
***** Underfamilien engbiller (Dascillinae) – mest i tempererte områder
****** Slekten *[[Coptocera]]* Murray, 1868
****** Slekten *[[Dascillus]]* Latreille, 1796
******* *[[Dascillus cervinus]]* (Linnaeus, 1758)
****** Slekten *[[Metallidascillus]]* Pic, 1914
****** Slekten *[[Notodascillus]]* Carter, 1935
****** Slekten *[[Petalon]]* Laporte de Castelnau, 1840
****** Slekten *[[Sinocaulus]]* Deyrolle & Fairmaire, 1878
***** Underfamilien Karumiinae  – tropiske arter, knyttet til termitter
****** Slekten *[[Anorus]]* LeConte, 1859
****** Slekten *[[Emmita]]* Escalera, 1914
****** Slekten *[[Genecerus]]* Walker, 1871
****** Slekten *[[Karumia]]* Escalera, 1913
****** Slekten *[[Pleolobus]]* Philippi, 1864

## Referanser




## Litteratur
* Hansen, Victor.; Larsson, Sv. G. 1973 (2. utgave). *Biller X. Blødvinger, klannere m. m.: (Malacodermata, Fossipedes, Marcrodactylia og Brachymera)* Danmarks Fauna 44. 344 sider. ISBN 8712166936

## Eksterne lenker
* 
* **Interaktiv bestemmelsesnøkkel**
** Delta Interactive Key – Dascillidae
* **Bilder**
* Bilde: ''Dascillus'' larve
* Bilde: ''Dascillus cervinus''
Vald

Et **vald** (av ty. *wald*, *skog*) er det geografiske området som lokale myndigheter godkjenner for jakt på arter av hjortevilt og bever, og som tildeles fellingstillatelser fra viltmyndigheten. Et vald deles ofte videre inn i jaktfelt, som er et mindre geografisk område innenfor et vald som jaktrettshaverne har avgrenset av hensyn til jaktutøvelsen.

Vald brukes også om fiskestrekninger langs elver, eksempelvis laksevald.
Jesus College (Cambridge)

**Jesus College** ved University of Cambridge ble grunnlagt i 1496 av John Alcock, daværende biskop av Ely. Kollegiet overtok bygningene fra et benediktinsk nonnekloster. Historien forteller at klosteret ble gjort om til et kollegium fordi klosteret hadde fått et rykte for promiskuitet.

Lærestedets fullstendige navn er *«The College of the Blessed Virgin Mary, Saint John the Evangelist and the glorious Virgin Saint Radegund, near Cambridge»*. Kortformen, **Jesus College**, kommer fra navnet på kapellet, Jesus Chapel. Kapellet ble grunnlagt på begynnelsen av 1000-tallet, og er den eldste universitetsbygningen i Cambridge som fremdeles er i bruk.

Da Jesus College ble grunnlagt i 1496, bestod det av bygninger som var tilknyttet nonneklosteret &ndash; kapellet, klosteret, nonnenes refektorium og priorinnens tidligere bolig. Disse bygningene utgjør fremdeles kollegiets kjerne, og er med på å gi Jesus College sin særpregede atmosfære.

Kollegiet er også kjent for uteområdene, som er annerledes og mye større enn Cambridges øvrige kollegier. Jesus College betraktes som et av de vakreste kollegiene i Cambridge, men tiltrekker seg langt færre turister enn flesteparten av de øvrige, fordi det ligger litt lenger unna sentrum.

## Kjente alumni
*Thomas Cranmer, erkebiskop av Canterbury, samlet Book of Common Prayer
*Samuel Taylor Coleridge, lyriker (1791)
*Robert Malthus, befolkningsteoretiker 
*Alistair Cooke, TV-journalist
*Nick Hornby, forfatter og journalist
*Prins Edward (studerte historie 1983-1986)

## Eksterne lenker
* 
* Kart over kollegiets beliggenhet
Skjenaldelva

**Skjenaldelva** er ei elv i Orkland, tidligere Orkdal kommune, i Trøndelag. Den har sitt utspring i Gagnåsvatnet. Fra inntaket til eksisterende Skjenaldfoss kraftverk har elva et nedbørfelt på  og en gjennomsnittlig avrenning på .

Storparten av Skjenaldelvas løp ligger i dag på fjell og erosjonen er derfor minimal. Store deler av arealene langs elva er nyttet som jordbruksland. Det meste av dalsidene langs elva er kledd med kystgranskog med innslag av bjørk, og langs elvebredden dominerer gråor. Elva er forholdsvis rasktstrømmende og har få kulper. Store strekk av elva er sterkt berørt av kanalisering og forbygning. Vannkvaliteten i vassdraget er god, og det finnes både en laksestamme og en sjøørretstamme i vassdraget. Elva er et viktig område for en rekke arter.

Skjenaldelva munner ut i Orkdalsfjorden,  vest for Orklas utløp.

## Eksterne lenker
* Salvesen & Thams Skjenaldfossen
Kystgranskog

**Kystgranskog** (boreal regnskog) er en naturtype som i hovedsak dekker Fosen, Namdalen og kysten nord til Brønnøy i Trøndelag og Nordland. Her vokser gran helt ut mot kysten som eneste sted i Europa. Stor fuktighet kombinert med høy middeltemperatur har skapt et spesielt livsmiljø for lav- og mosearter.

## Se også

* Regnskog
* Høydalmoan naturreservat
* Nideng naturreservat

## Kilder
* *DN-håndbok* 13 - 2.utgave 2006: Kartlegging av naturtyper - Verdisetting av biologisk mangfold. Direktoratet for naturforvaltning.
U.L. Framskritt

**U.L. Framskritt** er ungdomslaget på Storlandet i Gjemnes, stiftet i 1907. Laget eier og driver Storlandet Ungdomshus. Leder i U.L. Framskritt i 2008 er Peggy Grønseth.

Laget driver aktiviteter for bygdas befolkning, så som dansefester, trim, basarer og julebord. I tillegg leies lokalene til U.L. Framskritt ut til andre lag i bygda, som Storlandet Utmarkslag og Storlandet Sanitetsforening.
Truong Son muntjak

**Truong Son muntjak** (*Muntiacus truongsonensis*) er et lite hjortedyr i slekten muntjaker. Den ble først oppdaget av forskere i Truong Son fjellene i Vietnam i april 1997, og beskrevet året etter.

## Beskrivelse
Truong-Son muntjak tilhører de minste muntjakene og veier kun omkring 15 kg. Sammenlignet med indiamuntjak er den omtrent halvparten så stor. Siden den aldri har blitt studert av forskere i levende live, så er et svært sparsomt med informasjon om dette dyrets utseende forøvrig.

## Annet
Truong Son muntjak ble oppdaget av forskere fra WWF, Danang universitetet og landbruks- og utviklingsdepartementet i Vietnam. Den ble funnet i Truong Son fjellene, som ligger i Quang Nam provinsen, nær grensen til Laos. Man antar at utbredelsen trolig fortsetter nord- og østover, men dette har ennå ikke blitt dokumentert.

Arten ble bestemt med bakgrunn i studier av skaller og beskrivelser gitt av lokalbefolkningen. Vevsprøver ble dessuten sendt til instituttet for zoologi ved universitetet i København, som kunne bekrefte at det var en egen art. Truong Son muntjaken trives i tett underskog i høyder på 400-1&nbsp;000 moh., i det eviggrønne skogbeltet med temperert regnskog.

## Referanser


## Kilder
* ''Muntiacus truongsonensis'' (2006 IUCN Red List of Threatened Species)
* WWF Indochina
## Eksterne lenker
*
Congleton (distrikt)

**Congleton** er et administrativt distrikt i Cheshire i England. Administrasjonssenteret er Sandbach.

Distriktet ble opprettet ved at Congleton, Alsager, Middlewich, Sandbach og Congleton landdistrikt ble slått sammen.

## Steder i distriktet

* Alsager
* Congleton
* Holmes Chapel
* Middlewich
* Sandbach
Byfjordtunnelen

**Byfjordtunnelen** er en undersjøisk veitunnel på europavei 39 i Randaberg og Stavanger kommune i Rogaland. Tunnelen går under Byfjorden mellom Harestad i Randaberg og øya Sokn. Tunnelen passerer også under øya Bru og Soknasundet mellom Bru og Sokn. Byfjordtunnelen er 5875 meter lang, den når 223 meter under havet, og største stigning er 8 %.

Byfjordtunnelen er en del av veianlegget Rennfast, som ga fastlandsforbindelse til Rennesøy kommune. Rennfast ble åpnet 30. november 1992. Veianlegget forkortet også fergestrekningen over Boknafjorden.

Det er ikke tillatt for fotgjengere og syklister å ferdes i Byfjordtunnelen.

Tunnelen er kjent for å ha mange problemer.

## Se også
*Askjesundet bru
*Mastrafjordtunnelen
*Åmøybrua
*Finnøytunnelen

*Veitunneler i Norge
*Undersjøiske veitunneler i Norge

## Referanser


## Eksterne lenker
* The World's Longest Tunnel Page
Johann Grueber

**Johann Grueber** (白乃心, *Bái Nǎixīn*, født 28. oktober 1623 i Linz i dagens Østerrike, død 30. september 1680 i Sárospatak i Ungarn) var en jesuitt som virket som misjonær i Kina og ellers huskes som en forskningsreisende.

Man vel lite om hans bakgrunn; muligens var han konvertitt fra protestantismen. I 1640 eller 1641 ble han medlem av jesuittordenen. I  1656 brøt han opp på sin første reise til Kina, der han i to år virket ved det keiserlige hoff i Beijing, sammen med Johann Adam Schall von Bell S.J. ved Det keiserlige astronomiske byrå. 

I 1661 ble han beordret tilbake til Roma, men på grunn av en nederlandsk skipsblokade var den vanlige sjøveien via Macao umulig. Grueber og hans belgiske ledsager Albert d'Orville bestemte seg da for å ta landveien om Tibet og India. De besøkte Lhasa og kunne gi Vesten de første brukbare informasjoner om byen, opplysninger som skulle stå seg i to hundre år som omtrent de eneste man hadde. I Agra døde D'Orville. Han fortsatte mot Europa, nå ledsaget av svaberen Heinrich Roth. De ankom Roma den 20. februar 1664.

Reisen vakte stor oppsikt, og jesuittpateren Athanasius Kircher beskrev den  detalj i sitt verk China illustrata av 1667.

De siste årene av sitt liv var Grueber feltkapellan i Transilvania.

## Se også
* Liste over kinamisjonærer tilhørende jesuittordenen 

## Referanser


## Litteratur

* Johannes Grueber: *Als Kundschafter des Papstes nach China 1656-1664*, Edition Erdmann, Stuttgart 1985, ISBN 3-522-60710-4
* Franz Braumann: *Ritt nach Barantola*, Herder Verlag, Wien 1958
Epagoge

**Epagoge** kommer fra det greske ordet for «frambringelse» og kan bety
# en besvergelse for å mane fram onde ånder
# induksjon i logikken (se syllogisme)
Fortaleza da Guia

**Fortaleza da Guia** (kinesisk: 東望洋炮台) er et historisk anlegg i Macao i Kina som omfatter et militært fort, et kapell og et fyr. Fortet og kapellet ble bygd mellom 1622 og 1638.  Fyret ble bygget 1864&ndash;1865 og var det første fyr i Øst-Asia i vestlig stil. Fyret er 91 meter høyt. Anlegget er på Macaohalvøyas høyeste punkt, Guiahøyden.
Morley Safer

**Morley Safer** (1931–2016) var en canadisk-amerikansk journalist og reporter som var ansatt i CBS i over 50 år. Han var reporter for CBS-programmet *[[60 Minutes]]* fra 1970 til 2016.

Safer ble født i Toronto, Canada. Han startet sin karriere som reporter for diverse aviser i Canada på starten av 1950-tallet. I 1955 ble han ansatt som korrespondent i Canadian Broadcasting Corporation. Den stillingen hadde han i nesten ti år før han i 1964 ble ansatt som London-korrespondent i det amerikanske kringkastingsselskapet CBS. I 1965 ble han overført til Saigon i Vietnam, hvor han fulgte en gruppe soldater fra U.S. Marine Corps på tokt i en vietnamesisk landsby. Da soldatene ankom landsbyen Cam Ne, beordret de innbyggerne å forlate stedet. Deretter brente de amerikanske soldatene ned alle husene i landsbyen. Safers rapport ble sendt på CBS like etter, og var en av de første rapportene fra Vietnamkrigen som viste hvor hensynsløs den amerikanske krigføringen kunne være. Mange militærledere og politikere i USA hevdet at reportasjen skadet USAs interesser, og president Lyndon B. Johnson beordret Safer etterforsket som mulig kommunist.

I 1967 returnerte Safer til London. Han tilbragte ett år der før han dro til USA. I 1970 ble han korrespondent i det nyetablerte TV-programmet *[[60 Minutes]]*. Der forble han i 46 år. Safers avskjedssending gikk på luften søndag 15. mai 2016, bare fire dager før han døde.

I 1990 utga han boka *Flashbacks: On Returning to Vietnam*, som ble en bestselger. 

## Utmerkelser
Han vant flere priser for sin journalistikk, blant annet tolv Emmy Awards og tre Peabody Awards. I 2019 ble en journalistisk pris oppkalt etter ham: Morley Safer Award.

## Familie
Morley Safer giftet seg i 1968 med Jane Safer (f. 1941). De fikk en datter sammen.

## Referanser
Chorley (distrikt)

**Chorley** er et administrativt distrikt i Lancashire i England. Det har navn etter administrasjonssenteret Chorley.

Det ble opprettet 1. april 1974 ved at Chorley ble slått sammen med Adlington, Withnell og Chorley landdistrikt.
Steve Kroft

**Steve Kroft** (født 1945) er en amerikansk journalist og reporter som var korrespondent for CBS-programmet *[[60 Minutes]]* i 30 år.

Kroft startet karrieren som journalist for regionale TV-stasjoner i Florida og New York. På slutten av 1960-tallet ble han innkalt til militæret og var korrespondent og fotograf for ''Stars and Stripes'' under deler av Vietnamkrigen. I 1980 ble han ansatt i CBS hvor han de første ni årene hadde oppdrag både i Miami, London og Dallas før han i 1989 ble korrespondent i aktualitetsprogrammet *60 Minutes*. Her var han frem til han pensjonerte seg i 2019.

Kroft har vunnet flere priser for sin journalistikk, deriblant 11 Emmy Award og fem Peabody Award.

## Familie
Han er gift med journalist og forfatter Jennet Conant.

## Referanser


## Eksterne lenker
* 
*
Ennå er det håp

***Ennå er det håp*** er et kristen tidsskrift for Stiftelsen Pinsevennenes Evangeliesenter. Informasjon om Evangeliesenterets arbeid er hovedstoffet, men også intervjuer og andakter finnes.

Tidsskriftet er et gratisblad og kommer ut med omtrent ett nummer hver måned.
 
Redaktør er Bjørn Gjellum. 

## Eksterne lenker
* ''Ennå er det håp'' – de siste 12 nummer er lagt ut på nettet (som PDF-fil).
Teller (selskap)

**Teller A/S** var en nordisk virksomhet innen internasjonale kortebetalinger. Teller ble opprinnelig dannet som Visa Norge AS i 1977. 

I 2003 skiftet selskapet navn til Teller AS, selskapet ble et datterselskap i Nets. Teller var innløser av kredittkorttransaksjoner, og tilbød sine brukersteder tilgang til de internasjonale betalingssystemene til Visa, MasterCard, American Express, UnionPay og JCB. Teller tilbød også innløsning for kontaktløs betaling med kort eller mobil. Selskapet hadde kompetanse rundt kortsvindel og tilbød hjelp i forhold til sikre korttransaksjoner.

I juli 2014 gikk eierskapet av Nets inkludert Teller A/S over til Advent International, ATP og Bain Capital.

## Eksterne lenker
* Offisielt nettsted
Giacomo Rho

**Giacomo Rho** (født 1593 i Milano i Italia, død 27. april 1638 i Beijing i Kina) var en misjonær tilhørende jesuittordenen som virket som astronom ved det keiserlige hoff i Beijing.

Han var sønn av en adelig og lærd jurist, og ble jesuitt i en alder av 20 år. Hans beste fag var matematikken. Etter at han var blitt presteviet i Roma av kardinal Roberto Bellarmino seilte han og 44 andre jesuitter til Det fjerne østens misjoner.  Etter et kort opphold i Goa kom han til Macao.  Der fikk han sin avsluttende forberedelse på sitt virke i Kina ved jesuittenes universitetskollegium São Paulo.

Han var i Macao da nederlandske tropper forsøkte å innta denne portugisiske kolonien i 1622. Han  instruerte da befolkningen om bruken av artilleri, og bidro således til at nederlenderne ble slått tilbake.

Denne innsaten førte til at han og andre jesuitter ble etterspurt av Wanli-keiseren i Beijing, som hadde problemer med inntrengere langs landets nordgrense. I 1631 ble han bedt av den nye keiser, Chongzhen-keiseren, bad ham om å bidra sammen med pater Johann Adam Schall von Bell til forbedringen av den kinesiske kalender. Da han få år etter døde, var mange kinesiske embedsmenn tilstede under begravelsen på jesuittenes gravsted Zhalan i Beijing.  Chongzhenkalenderen ble ikke ferdig før seks år etter hans død.

Han etterlot seg en rekke verker om astronomiske og teologiske spørsmål. 

## Se også
* Liste over kinamisjonærer tilhørende jesuittordenen

## Referanser


## Litteratur
*L. Carrington Goodrich & Chao-Ying Fang (red.): *Dictionary of Ming Biography*, 2 bd., New York/London: Columbia University Press 1976
Lockheed P-80 Shooting Star

**Lockheed P-80 Shooting Star** var det første, operative, jetdrevne jagerflyet som ble tatt i bruk av USAF. Bell P-59 Airacomet var tidligere ute med jetmotor, men ble kun produsert i begrenset antall og ble aldri operativt. P-80 var også et av de første operative, jetdrevne jagerfly som hadde motorene som en del av flyskroget, noe som først ble gjort på P-59 Airacomet (andre jetjagere hadde motorene eksternt for å lette vedlikeholdet av disse tidlige turbojet-motorene), og som siden ble den normale løsningen på nesten alle jagerfly.

## Spesifikasjoner (P-80A)

## Referanser


## Litteratur
* VÁLKA, Zbyněk. Stíhací letadla 1939-45/USA-Japonsko. Olomouc: Votobia, 1996. 88 s. ISBN 80-7198-091-9.

## Eksterne lenker
* Wings Palette-fargelegging
Liste over Iraks presidenter

Under følger en **liste over Iraks presidenter** siden Den irakiske republikk ble etablert under 14. juli-revolusjonen i 1958:

## Liste
**Den irakiske republikk 14. juli 1958–6. januar 1992 / Republikken Irak 6. januar 1992–9. april 2003**

**Irak (under okkupasjon) 9. april 2003–28. juni 2004**

**Republikken Irak 28. juni 2004–**

## Referanser
Pawnee County (Kansas)

**Pawnee County** (PN) er et fylke i den amerikanske delstaten Kansas. 

Fylket ble etablert i 1872. Navnet er hentet fra det indianske folkeslaget Pawnee, som drev jakt i dette området. Byen Larned er administrasjonssete i fylket. 
## Referanser


## Eksterne lenker
*
Pottawatomie County

**Pottawatomie County** er navnet på tre fylker i USA:

*Pottawatomie County (Kansas)
*Pottawatomie County (Oklahoma)
*Pottawattamie County (Iowa)
Henrik Elvestad

**Henrik Brokner Elvestad** (født 1973) er en norsk komiker, skuespiller og programleder.

Han er blant annet kjent som mannen bak figuren «Timothy Dahle» i *[[Nissene på låven]]*, *[[Get Ready to Be Boyzvoiced]],* *[[Nissene over skog og hei]]* og *[[Nissene i bingen]]*. Han var vert for TV 2-programmet *[[Tonight med Timothy Dahle]]* som «Timothy Dahle» i 2003. Fra 2006 til 2015 var han programleder i sport- og humorprogrammet *[[Golden Goal (TV-serie)|Golden Goal]]* sammen med Johan Golden. I 2014 spilte han hovedrollen i mockumentary-serien Samurai Sikkerhet på TV 2, og i 2016 ledet han programmet *Amatørenes mester* på samme kanal. I november 2021 kom humorserien *[[Idrettsforeldre]]* på TV 2, hvor Elvestad selv spiller syv fiktive karakterer.

I 2021 gikk han seirende ut av realityprogrammet *[[71° nord – Norges tøffeste kjendis]]*, sesong 12.

## TV-opptredener
* 2000: *[[Get Ready to Be Boyzvoiced]]*
* 2001: *[[Nissene på låven]]*
* 2003: *[[Tonight med Timothy Dahle]]*
* 2006–2007: *[[Rikets Røst]]*
* 2006–2015: *[[Golden Goal (TV-serie)|Golden Goal]]*
* 2011: *[[Nissene over skog og hei]]*
* 2014: *[[Samurai Sikkerhet]]*
* 2016: *[[Amatørenes mester]]*
* 2021: *[[71° nord – Norges tøffeste kjendis]]*
* 2021: *[[Elvestads OL]]*
* 2021: *[[Idrettsforeldre]]*
* 2021: *[[Nissene i bingen]]*
* 2022: *[[Kongen befaler (TV-program)|Kongen befaler]]*
* 2025: *[[Kompani Lauritzen]]*

## Referanser


## Eksterne lenker
* 
*
Rush County

**Rush County** er navnet på to fylker i USA:

* Rush County (Indiana), et fylke i den sentraløstre delen av den amerikanske delstaten Indiana.
* Rush County (Kansas), et fylke i den sentralvestre delen av den amerikanske delstaten Kansas.
Andy Rooney

**Andrew Aitken Rooney** (1919–2011) var en amerikansk journalist, kjent fra sin faste spalte i CBS-programmet *[[60 Minutes]]*.

Rooney begynte sin karriere som journalist i 1941 i *[[Stars and Stripes]]*, som innkalt (drafted) krigsreporter. I 1943 var han en av seks korrespondenter som var med på den første amerikanske bombingen av Tyskland under Andre verdenskrig. Han var også en av de første amerikanske journalistene som besøkte konsentrasjonsleirene etter krigens slutt. 

Rooney ble ansatt i CBS i 1949 hvor han blant annet jobbet som medforfatter til programmet *Arthur Godfrey's Talent Scouts* og *The Garry Moore Show*. I 1968 ble han den del av det nyopprettede programmet *60 Minutes* og fra 1979 hadde han en fast spalte helt i slutten av programmet. Innholdet var vanligvis hans egne funderinger over ukens små og store hendelser. Han lagde over 1000 slike innslag frem til 2011.

I 2003 ble han tildelt Walter Cronkite Award for Excellence in Journalism.

## Familie
Rooney var gift med Marguerite frem til hun døde i 2004. Sammen fikk de fire barn, deriblant Emily Rooney, som er talkshow-vert på ABC News.

## Bibliografi
* *A Few Minutes With Andy Rooney*, 1981 (ISBN 0-689-11194-0)
* *The Complete Andy Rooney*, 1983 (ISBN 0-446-11219-4)
* *And More by Andy Rooney*, 1985 (ISBN 0-517-40622-5)
* *Pieces of My Mind*, 1986 (ISBN 0-689-11492-3)
* *The Most of Andy Rooney*, 1986 (ISBN 0-689-11864-3)
* *Word for Word*, 1988 (ISBN 0-399-13200-7)
* *Not That You Asked...*, 1989 (ISBN 0-394-57837-6)
* *Most of Andy Rooney*, 1990 (ISBN 0-88365-765-1)
* *Sweet and Sour*, 1992 (ISBN 0-399-13774-2)
* *My War*, 1997 (ISBN 0-517-17986-5)
* *Sincerely, Andy Rooney*, 1999 (ISBN 1-891620-34-7)
* *Common Nonsense*, 2002, (ISBN 1-58648-144-4)
* *Years of Minutes*, 2003 (ISBN 1-58648-211-4)
* *Out of My Mind*, 2006 (ISBN 1-58648-416-8)
* *60 Years of Wisdom and Wit*, 2009 (ISBN 1-58648-773-6)

## Referanser


## Eksterne lenker
* 
*
Shawnee County

**Shawnee County** (SN) er et fylke i den amerikanske delstaten Kansas. 

Delstatshovedstaden i Kansas, Topeka, ligger i Shawnee County.
## Eksterne lenker
*
Stevens County (Kansas)

**Stevens County** (SV) er et fylke i den amerikanske delstaten Kansas. Antall innbyggere var i 2000 5&nbsp;463. Administrasjonssenteret er Hugoton.

## Lover og styre
Selv om Kansas' konstitusjon ble endret ved avstemning i 1986 slik at alkohol kunne selges per glass, forble Stevens County tørrlagt (et forbudsfylke).

## Geografi
Ifølge opplysninger fra U.S. Census Bureau, er fylket 1&nbsp;885 km² stort.

### Nabofylker
*Grant County (nord)
*Haskell County (nordøst)
*Seward County (øst)
*Texas County i Oklahoma (sør)
*Morton County (vest)
*Stanton County (nordvest)

## Referanser

## Eksterne lenker
*
Adams County (Nebraska)

**Adams County** er et fylke i den amerikanske delstaten Nebraska. Det ligger i de sørlige delene av staten og det grenser mot Clay County i øst, Webster County i sør, Kearney County i vest, Buffalo County i nordvest og mot Hall County i nord.

Adams Countys totale areal er  km² hvorav 2 km² er vann. I 2010 hadde fylket  innbyggere og administrasjonssenteret ligger i byen Hastings.

Fylket ble grunnlagt i 1867 og er oppkalt etter USAs andre president, John Adams

## Befolkningsutvikling

## Steder i Adams County

## Inndeling av fylket

## Referanser


 
## Eksterne lenker
*
Vorma (Orkdal)

**Vorma** er et vassdrag og ei elv i Orkland kommune. Det starter som Postbekken ved Drogsetgruvon i Meldal og fortsetter som Bjøråa til Ringavatnet og i Orkdal Hostovatnet. Ved østenden av Hostovatnet får den navnet Vorma og renner ut i Orkla ved Vormstad. Elva renner gjennom myrer, dyrka mark og løvskog. I de nedre delene er elva utbygd til produksjon av vannkraft i Vorma kraftverk, og store deler av vannet går i rør. Den regulerte delen av vassdraget er på ca. 1 km og utgjør kun en liten del av hele vassdraget.

## Referanser
Antelope County

**Antelope County** er et fylke i den amerikanske delstaten Nebraska. Det ligger i de nordøstlige delene av staten og grenser mot Pierce County i øst, Madison County i sørøst, Boone County i sør, Wheeler i sørvest, Holt County i vest og mot Knox County i nord.

Antelope Countys totale areal er 2 223 km² hvorav 4 km² er vann. I 2000 hadde fylket 7 452 innbyggere og administrasjonssenteret ligger i byen Neligh. Fylket befinner seg 582 meter over havet.   

## Referanser


## Eksterne lenker
*
Arthur County

**Arthur County** er et fylke i den amerikanske delstaten Nebraska. Det ligger øst i de sentrale delene av staten og det grenser mot Grant County i nord, Hooker County i nordøst, McPherson County i øst, Keith County i sør og mot Garden County i vest.

Ifølge folketelling fra 2010 bodde det 460 mennesker i fylket. Arthur Countys totale areal er  km² hvorav 8&nbsp;km² er vann. Administrasjonssenteret ligger i byen Arthur.

Arthur County er det fylket i Nebraska med færrest antall innbyggere og det er kun fire fylker i hele USA som har færre. De er Loving County i Texas, Kalawao County på Hawaii, King County og Kenedy County i Texas.

Fylket ble grunnlagt i 1913, og er oppkalt etter president Chester A. Arthur.

## Referanser


## Eksterne lenker
*
Buffalo County (Nebraska)

**Buffalo County** er et fylke i den amerikanske delstaten Nebraska. Fylket ble grunnlagt i 1855 og fikk seinere i 1870 et offisielt styre (organized).

## Referanser


## Eksterne lenker
*
Cass County (Nebraska)

**Cass County** er et fylke i den amerikanske delstaten Nebraska. 

Her ligger Cass County gasskraftverk som fyres på naturgass, og yter 345 MW.
## Eksterne lenker
*
Chase County (Nebraska)

**Chase County** er et fylke i den amerikanske delstaten Nebraska. 

## Eksterne lenker
* 
* Chase County, Nebraska Chamber of Commerce
Gangbergart

**Gangbergarter** eller ***intrusive*** bergarter, er en av de tre hovedgruppene av magmatiske bergarter, de andre er dypbergart, og dagbergart. Når smeltet steinmasse trenger seg inn i sprekker eller gangveier i berget og størkner i disse gangene, blir de til gangbergarter.   

Hos gangbergartene har magmaen størknet i gangene der magmaen har blitt presset opp til jordoverflaten. Det vil si at når den vulkanske aktiviteten har stoppet opp, er en gangbergart den bergarten som dannes av den resterende magmaen i vulkanens rør opp til jordoverflaten. Temperaturen synker nokså hurtig og trykket er relativt lavt i forhold til trykket dypbergartene blir utsatt for. Avkjøling har skjedd forholdsvis hurtig. Bergarten har ikke hatt tid på seg til å utvikle store krystaller, derfor ligger krystallene sjelden i et organisert mønster (krystallstruktur), de har ofte ulik størrelse og er ofte små. Bergarten kan kalles et umiddelbart resultat av en vulkansk aktivitet.

De intrusive gangbergartene har på grunn av langsom størkning ofte store mineralkorn som kan ses godt med det blotte øyet, og dermed studeres utfra bergartenes tekstur. For gangbergartene er det også mulig å klassifisere dem ved å studere hvordan de har trengt inn (intrudert) i det omkringliggende fjellet. Viktige intrusivformer i annet fjell er høy-domet batolitt (batholithe), sylinder (stock), lav-domet lakolitt (laccolithe), horisontal laggang (sill), og vertikal gang (dike). Eksempelvis opptrer diabas oftest i vertikale ganger, mer sjeldent også i horisontale lagganger.

## Liste over gangbergarter

De vanligste gangbergartene, med tillegg av viktige typer i Norge, er:
* Diabas (doleritt) - som er en av gangbergartene til gabbro
* Aplitt - som er en svært lys, finkornet gangbergart til granitt nesten uten mørke mineraler
* Bostonitt, som er en lys, finkornet alkalifeltspatsyenitt med listeformet alkalifeltspat ordnet i et uregelmessig mønster
* Pegmatitt - som er en meget grov- til storkornet gangbergart av oftest granittisk, men også nefelinsyenittisk sammensetning. Granittpegmatitt kan føre topas, beryll og mange andre mineraler.
*Rombeporfyr - som har en trakyttisk til trakyandesittisk sammensetning, og består av fenokrystaller av feltspat i en finkornet grunnmasse
* Porfyritt - avleggs betegnelse på porfyriske størkningsbergarter med mer plagioklas enn alkalifeltspat
* Peridotitt - som er en ultramafisk dypbergart dominert av olivin og pyroksen
* Kimberlitt - som er en porfyrisk alkalisk peridotitt eller lamprofyr og noen ganger kan føre diamant

Gangbergarter dominerer ofte inne i kjernen av store fjellkjeder, og kommer til overflaten når dagberglagene ovenfor slites bort gjennom erosjon. Store belter av intrusivbergarter finnes i dagen Midt-Sverige, ytre Trøndelag, og på ulike steder i Oslofeltet, herunder Kolsås. Pegmatitt finnes i Østfold, Vestfold, Bamble, Iveland og Evje. Det er ganger av diabas i store deler av grunnfjellet samt Oslofeltet.

## Referanser
Dumpventil

**Dumpventil** (også kjent som **Pop-off** eller **Blow-off**) er en ventil som slipper ut ladeluft fra turboen i en turboladet motor når man slipper gassen etter å ha akselerert. Den gir ofte en karakteristisk blåselyd. Hensikten med dette er å unngå tilbakeslag som i verste fall kan ødelegge turboen. Selv om dumpventilen dumper ladetrykk, bygges ladetrykket raskere opp etter girskifte med dumpventil. Det er flere grunner for dette. En er at tilbakeslag gjennom kompressoren gir større trykktap og bremser turboen mer, en annen er at en turbo med dumpventil kan designes med en mer effektiv kompressor. Dumpventilen åpnes av trykkforskjellen som oppstår over gasspjeldet når det lukkes. Den brukes hovedsakelig på bensinbiler med turbo. Det er forøvrig vanlig å ettermontere eller skifte ut den originale dumpventilen på gatebiler, mest for lydens skyld. Mange dumpventiler på markedet er utformet for å gi mest mulig lyd. Det finnes også falske dumpventiler på markedet som f.eks. monteres i eksosanlegget for å gi samme lyd som en ekte dumpventil, for biler uten turbo.

Dumpventilen monteres etter turboen, nærmest mulig gasspjeldet etter ladeluftkjøleren i innsuget. Det gir ingen effektøkning å ettermontere dumpventil på turbodieselmotorer og kompressormotorer, skjønt bensinbiler med sentrifugalkompressor kan ha nytte av dumpventil. 

## Eksterne lenker
* Bilde
Mikael Andersson

**Mikael Andersson** (født 21. august 1978) er en svensk fotballspiller som spiller for Enköping SK. Han signerte for klubben etter 2007-sesongen og kom da fra Sandefjord Fotball. 

Han kom til Sandefjord før 2006-sesongen. Tidligere har han spilt for klubbene Husie IF, Malmö FF og Hammarby IF.

## Referanser


## Eksterne lenker
*
Dakota County (Nebraska)

**Dakota County** er et fylke i den amerikanske delstaten Nebraska. 

## Eksterne lenker
* 
* city-data.com - Dakota County, Nebraska
Furnas County

**Furnas County** er et fylke i den amerikanske delstaten Nebraska.

Fylket har et totalt areal på 1866 km² hvorav 6 km² vann og hadde  innbyggere ifølge folketellingen i 2010. Fylkesete er Beaver City og Cambridge er den største byen i fylket.

## Historie
Furnas County ble dannet i 1873 og har fått sitt navn etter Robert W. Furnas, den andre guvernøren av Nebraska.

## Referanser


## Eksterne lenker
*
Nuh

**Nuh** (arabisk: نُوح – *Nūḥ*) er en islamsk profet. 

Nuh nevnes flere steder i Koranen, ikke minst i Sura 71. Han er mest kjent for byggingen av arken ved syndfloden, og for å være en tidlig forkynner av monoteisme. Det var Nuhs troskap til Allah som gjorde at han ble utvalgt til å bygge arken som muliggjorde fortsatt liv på jorden. Til forskjell fra kristne og jødiske tradisjoner, som sier at den store flommen rammet hele jorden, finnes det ulike oppfatninger innen islam om hendelsen var global eller ikke.

I Bibelen er han kjent som Noah.
Rikets Røst

***Rikets Røst*** er et norsk humorprogram med Otto Jespersen som gikk på TV 2 fra 2005 til 2007. 

Programmet var lagt opp som et aktualitetsmagasin der Jespersen presenterte ukens aktualiteter og inviterte gjester i studio. Hvert program besto av studioinnslag og reportasjer. Programmet var preget av mye satire. 

Det var betydelige innslag fra Jesper Odelberg, Zahid Ali, Henrik Elvestad, Bodil Lahelle, Harry Klein, Jonna Støme, Pia Haraldsen, Morten Ramm og Sigrid Bonde Tusvik og Espen Eckbo. Mest omtale fikk innslagene med Pia Haraldsen.

Premieren ble sett av 684 000.

## Referanser
Tohjulstraktor

En **tohjulstraktor** er en landbruksmaskin som består av et par hjul med motor mellom seg. Fra dette strekker det seg et par armer som fungerer på samme måte som styret på en motorsykkel, med håndgass, håndbrems og håndgir. Redskapen ligner på en gammeldags plog uten hest foran.

Ved et sinnrikt system av påkoplingsmuligheter kunne traktoren brukes til å dra kjerrer, virke som plog, harv, slåmaskin og annet som behøvdes på et småbruk. Arbeidskapasiteten var vesentlig mindre enn for firehjulingen, men den kunne brukes i brattere lier uten å velte. Hastigheten på vei var om lag joggehastighet.

## Eksterne lenker
*
Haukelitunnelen

**Haukelitunnelen** er en tunnel på europavei 134 i Ullensvang kommune i Vestland. Tunnelen går mellom mellom Peparsteinen og Midtlæger. Den er 5682 meter lang, og ble åpnet i 1968. Haukelitunnelen var den lengste veitunnelen i Norge helt fram til Høyangertunnelen ble åpnet i 1982. I dag er det imidlertid Lærdalstunnelen som er Norges (og verdens) lengste med sine 

Egentlig består Haukelitunnelen av to tunneler, Pepparsteintunnelen og Dyrskartunnelen. De to tunnelene er bygd sammen ved Dyrskar. Høyden over havet er 1085 moh ved vestre åpningen og 995 m ved østre.

Det er ikke tillatt for fotgjengere og syklister å ferdes i Haukelitunnelen. De er henvist til den gamle riksvegen over tunnelen (åpen om sommeren).

## Historie
Dyrskar var et utfordrende sted å passere da veien gikk her. Tunnelen kutter cirka 60 høydemeter og omgår denne strekning. Den gamle veien når 1148 moh og er fremdeles kjørbar i sommermånedene. I Dyrskar finnes også en av de eldste tunnelene i Norge. Gamle Dyrskartunnelen, i bruk fra 1900 til 1919, ligger oppe i fjellsiden vest i skaret.

I likhet med mange andre tunneler i Norge er Haukelitunnelen noe plaget med kondens. Kondensen kan føre til farlige situasjoner fordi bilrutene plutselig dugger når en kjører inn i tunnelen.

## Utviding av tunnelen
I 2004 og 2005 kom det fram i media at høye vogntog kjører midt i veien for å få plass i trange tunneler. Haukelitunnelen og de andre tunnelene på Haukelifjell var blant tunnelene der dette skjedde i stor grad. I 2007 var Haukelitunnelen og de andre tunnelene på Haukelifjell og Røldalsfjellet ferdig utvidet.

## Oppgraderinger
I juni 2020 startet arbeidet med å oppgradere tunnelen som skal pågå årlig i perioden juni-oktober frem til 2022. Ettersom tunnelen blir helt stengt i periodene, vil det være kolonnekjøring over  på den gamle Haukelivegen over Dyrskar.

**Arbeid som skal utføres:**
* Bygge nye tekniske bygg
* Bygge ny renseløsning for vaskevann
* Oppgradere eksisterende rømningsveier og venterom
* Forbedre brannsikringen
* Reparere skadet betong
* Skifte ut hele det elektriske anlegget

## Se også
*Veitunneler i Norge

## Referanser


## Eksterne lenker
* Statens vegvesen: E134 Haukelitunnelane - utbetring (17. september 2007)
* Aftenposten: Høye vogntog tar hele plassen i trange tunneler (3. desember 2004)
* Hardanger Folkeblad: Samde om høgdemåling på Haukeli (20. februar 2005)
* Vegen og Vi: Målt og funnet passe høy (3. mars 2005)
Inger Blikra

**Inger Blikra** (født 1961) er en norsk tidligere styrkeløfter som representerte Rana Kraftsportklubb. Hun begynte idrettskarrieren i friidrett (sprint), men gikk senere over til styrkeløft. I november 2006 vant hun VM, både sammenlagt, knebøy, benkpress og markløft. Hun konkurrerte da i klassen 75 kg. Hennes beste øvelse var markløft hvor hun per 2009 har den norske rekorden uansett vektklasse med 225 kg (satt under det nevnte VM).

Blikra har 20 gull og 9 kongepokaler i NM, 4 gull i nordisk mesterskap, 1 gull, 5 sølv og 6 bronse i EM. I VM har hun 1 gull, 1 sølv og 5 bronse sammenlagt, 2 gull, 1 sølv og 2 bronse i knebøy, 1 gull og 1 bronse i benkpress og 2 gull, 2 sølv og 2 bronse i markløft.

5. mai 2011 ble Blikra første norske utøver uansett idrett med over 100 mesterskapsmedaljer.

Inger Blikra er utdannet arkitekt og jobber som overarkitekt i Rana kommune.

## Blikras norske rekorder
Oversikt over Blikras norske rekorder per 2009
 

## Medaljer i norske mesterskap

## Referanser


## Eksterne lenker
* Stavanger Aftenblad: Rekordras for Blikra
* Inger Blikra på styrkeloft.no
* Inger Blikra på athletebio.com
* Intervju på treningsforum.no 
* Rana Kraftsportklubb
Grant County (Nebraska)

**Grant County** er et fylke i den amerikanske delstaten Nebraska. Ved folketellingen i 2010 hadde fylket 614 innbyggere.

## Referanser
Hitchcock County

**Hitchcock County** er et fylke i den amerikanske delstaten Nebraska. 

Fylket har et totalt areal på  km² hvorav 22 km² vann og hadde  innbyggere ifølge folketellingen i 2010. Fylkesete er Trenton og største by i fylket er Culbertson.   

## Historie
Hitchcock County ble dannet i 1873. Det fikk sitt navn etter senator Phineas Warren Hitchcock.

## Referanser


## Eksterne lenker
*
Haakon Hansen

**Haakon Hansen** (født 9. januar 1907 i Oslo, død 28. mai 1985 samme sted) var en norsk profesjonell- og olympisk bokser. Som amatør vant han gull i NM 1924 i lettvekt og i 
NM 1926 i weltervekt, begge ganger for Oslo Atletklub. Han deltok under sommer-OL for Norge i 1924 i Paris.

I Amerika bokset han i perioden 1926 til 1932 totalt 41 kamper med 20 seire, 15 tap og 6 uavgjort som resultat. Etter sin aktive boksekarriere var han boksetrener i Ørnulf i en årrekke.

## Referanser


## Eksterne lenker
* 
*  Biografi på BoxRec.com
Jens Johannessen

**Jens Johannessen** (født 1934) er en norsk kunstmaler. 

Han vokste opp i Selbu, og er utdannet ved Kunstskolen i Trondheim 1957–58 under Roar Wold og ved  Statens kunstakademi 1958–61 under Reidar Aulie. Han debuterte med separatutstilling i Kunstnerforbundet i 1961. I 1977 malte Johannessen altertavlen til Rødtvet kirke i Oslo.

Johannessen mottok i 1993 *[[Prins Eugen-medaljen]]*, ble i 1998 utnevnt til Kommandør av St. Olavs Orden og mottok i 2005 Anders Jahres kulturpris. 

Han har hatt separatutstillinger blant annet i Nasjonalgalleriet, Kunstnerforbundet, Kunstnernes Hus, Henie-Onstad Kunstsenter, Museet for samtidskunst og Galleri Haaken. Han har illustrert bøker av Peder Cappelen, Amalie Skram, Paal-Helge Haugen, Anton Tsjekov, Geirr Tveitt og Harald Sverdrup, foruten *[[Victoria (roman)|Victoria]]* av Knut Hamsun, *Dikt i utvalg* av Olaf Bull og *[[Brand]]* av Ibsen. De siste utkom i Paris i 1986, i Edouard Weiss' serie med Ibsen-litografier.  

## Referanser


## Litteratur
* *Allegory : selection of works 1962-2002*. Indoor, 2002. Utgitt til  utstillingen "Allegori" på Astrup Fearnley museet for moderne kunst. ISBN 82-996317-2-6
* Brun, Hans-Jakob. *Jens Johannessen : maleri*. Grøndahl Dreyer, 1993 ISBN 82-504-2024-1 
* Cappelen, Peder W., mfl. *Jens Johannessen*. Stenersen, 1975 ISBN 82-7201-003-8
* Høiem, Per. *Jens Johannessen og hans grafiske verk 1959-1987* Trondheim: Galleri Ismene, 1987
* Wiig, Einar. *Jens Johannessen : grafikk : oeuvrekatalog*. Grøndahl Dreyer, 1993 ISBN 82-504-2026-8

* Dokumentarfilmen *Det er jo en glede å male bilder : maleren Jens Johannessen* ble laget i 1998.

## Eksterne lenker
* christianiaart.no  utstillingsliste, nettgalleri og artikler
*